রুহুল কুদ্দুস

রুহুল কুদ্দুস  (২৬শে মে ১৯২৪-৭ই সেপ্টেম্বর ১৯৯১) হলেন বাংলাদেশের একজন রাজনীতিবিদ।  আগরতলা ষড়যন্ত্র মামলার ১০নং আসামিও ছিলেন।  বাংলাদেশের মুক্তিযুদ্ধে অবদানের জন্য ২০০১ সালে তাকে স্বাধীনতা ও মুক্তিযুদ্ধে স্বাধীনতা পুরস্কার প্রদান করা হয়।  এছাড়াও, ঐতিহাসিক ৬ দফা দাবি তিনি নিজ হাতে লেখেন।

 জন্ম ও শিক্ষাজীবন 
জনাব রুহুল কুদ্দুস ১৯২৪ সালের ২৬শে মে সাতক্ষীরার পাঁচরখী গ্রামে জন্মগ্রহণ করেন। তার পিতার নাম রইছ উদ্দিন আহমেদ, মাতা বেগম খোদেজা খাতুন। তিনি পিতা-মাতার একমাত্র পুত্র সন্তান ছিলেন এবং তার সাত বোন ছিলো। মাত্র চার বছর বয়সে তার পিতা মৃত্যুবরণ করেন। রুহুল কুদ্দুসের পূর্ব-পুরুষ কলকাতায় বাস করতেন। ১৮৫৭ সালে সংঘটিত সিপাহী বিদ্রোহের সঙ্গে তাদের পরিবার ওঁৎপ্রোতভাবে জড়িত ছিলো। কিন্তু, সিপাহী বিদ্রোহ ব্যর্থ হওয়ার পরে, প্রাণ বাঁচানোর তাগিদে, রুহুল কুদ্দুসের পিতার দাদা আলহাজ্ব তোয়াব আলী সাহেব সপরিবারের বর্তমান সাতক্ষীরায় পালিয়ে এসে বসবান শুরু করেন। ১৯৪৮ সালে কলকাতা বিশ্ববিদ্যালয় থেকে ভূগোল শাস্ত্রে স্নাতকোত্তর অর্জন করেন।রুহুল কুদ্দুস একজন স্বাধীনতা সংগ্রামীর প্রতিকৃতি বই

 কর্ম ও রাজনৈতিক জীবন 
জনাব রুহুল কুদ্দুস ক্যারিশম্যাটিক চরিত্রের অধিকারী ছিলেন। ১৯৪৮ সালে ঢাকা কলেজে অধ্যাপনা দিয়ে কর্মজীবন শুরু করেন। একবছর শিক্ষকতা পেশায় নিযুক্ত থাকা অব্হায়, ১৯৪৯ সালে সিএসপি (সিভিল সার্ভিস অফ পাকিস্তান) এর পরীক্ষা দিয়ে, সফলতার সাথে উত্তীর্ণ হন এবং সিভিল সার্ভিসে যোগদান করেন।কাবেদুল ইসলামের গ্রন্থ মুক্তিযুদ্ধে সিএসপি ও ইপিসিএস অফিসারদের ভূমিকা

১৯৫১ সালের মেহেরপুর জেলার প্রশাসক হিসেবে প্রশাসনিক কর্মজীবন শুরু করেন। এরপর, ১৯৫৪ সালে এ্যাডিশনাল ডিসট্রিক্ট ম্যাজিস্ট্রেট হিসেবে ঢাকায় কর্মরত ছিলেন। পরে তিনি ১৯৫৫ সালে তৎকালীন পূর্ব-পাকিস্তান পাট অধিদপ্তরের পরিচালক হন।

শিল্প প্রতিষ্ঠান স্থাপনসহ বিভিন্ন বিষয়ে পূর্ব বাংলার মানুষদের সহযোগিতা করায় পশ্চিম পাকিস্তানের আমলারা রুষ্ট হয়ে রুহুল কুদ্দুস সাহেবকে যশোরের ডিসট্রিক্ট ম্যাজিস্ট্রেট পদে বদলি করে দেয়। যশোরের ম্যাজিস্ট্রেট থাকাকালে যশোর স্টেডিয়াম, সরকারী এম এম কলেজ, পিকনিক স্পট সহ তার আমলে প্রতিষ্ঠিত অনেক প্রতিষ্ঠান আজও যশোরে রুহুল কুদ্দুস সাহেবের স্মৃতি ধারণ করে আছে।

পঞ্চাশের দশক থেকে তিনি পাকিস্তানে বাঙালী জাতীয়তাবাদী আন্দোলনে সক্রিয় ছিলেন। তার অমর কর্ম হলো, ঐতিহাসিক ৬ দফা দাবি তিনি নিজ হাতে লেখেন।  ঐতিহাসিক ৬ দফা দাবি প্রথমে ৭ দফা দাবি ছিলো। বঙ্গবন্ধু ১টা দফা বাদ দিয়ে ৬ দফা দাবি প্রণয়ন করেন।জাসদের উথান ও পতন বই 
এছাড়াও, বাংলাদেশকে স্বাধীন করার জন্য তিনি বহুবার চাকুরীচ্যুত হন এবং ঐতিহাসিক আগরতলা ষড়যন্ত্র মামলার আসামী হিসেবে দীর্ঘ ৯ মাস কারাবরণ করতে হয়।

১৯৭১ সালে মুক্তিযুদ্ধ চলাকালে অস্থায়ী রাষ্ট্রপতি জনাব সৈয়দ নজরুল ইসলামের অনুরোধে মুজিবনগর বিপ্লবী সরকারের সেক্রেটারী-জেনারেল হিসেবে যোগদান করেন।

রুহুল কুদ্দুস বাংলাদেশের মন্ত্রিসভার মহাসচিব ছিলেন। বাংলাদেশের স্বাধীনতা যুদ্ধের সময় তাকে পূর্ব পাকিস্তানের আমলাতন্ত্র গ্রহণের দায়িত্ব দেওয়া হয়। বাংলাদেশের স্বাধীনতা যুদ্ধ শেষ হওয়ার পর তিনি প্রবাসে বাংলাদেশ সরকারকে অভ্যর্থনা জানাতে ১৯৭১ সালের ১৮ ডিসেম্বর ঢাকা বিমানবন্দরে যান। আবুল ফতেহ তার সাথে ছিলেন এবং প্রবাসে সরকারের প্রত্যাবর্তন পর্যন্ত তারা ঢাকার সর্বোচ্চ সরকারি কর্তৃপক্ষ ছিলেন।https://www.thedailystar.net/supplements/journey-darkness-light/news/the-day-history-was-made-2936176 তিনি ২৩ ডিসেম্বর বাংলাদেশের প্রথম মন্ত্রিসভার বৈঠকে সভাপতিত্ব করেন।

 পুরস্কার 
তাকে ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয়।

 মৃত্যু 
৭ সেপ্টেম্বর ১৯৯১ সালে তিনি ঢাকার গুলশানে অবস্থিত নিজের বাসভবনে মৃত্যুবরণ করেন।

২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

 তথ্যসূত্র 

বিষয়শ্রেণী:১৯২৪-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:প্রধানমন্ত্রীর মুখ্য সচিব
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী